দিনাজপুর প্রতিনিধি, ০৫ জুন (বিডিন্যাশনাল নিউজ ডটকম):- দিনাজপুর জেলার কাহারোল উপজেলার ৬টি ইউনিয়নে ইউনিয়ন পরিষদ নির্বাচনী প্রচারণা শেষ মুহুর্ত্বে জমে উঠেছে। চেয়ারম্যান পদপ্রার্থী ও মেম্বার প্রার্থীদের সাথে সংরক্ষিত মহিলা প্রার্থীরাও সমানতালে ভোট প্রার্থনা চালিয়ে যাচ্ছে। ভোটারদের সাথে সাক্ষাত, কুশল বিনিময়, দোয়া প্রার্থনা আশীর্বাদ, সমর্থন চেয়ে না কৌশলে ভোট  প্রার্থনা করছে প্রার্থীরা। সকাল থেকে কাক ডাকা ভোর পর্যন্ত প্রার্থীরা ভোটারদের দ্বারে দ্বারে ভোট প্রার্থনা করছে। উপজেলার ৬টি ইউনিয়নে বর্তমান, সাবেকসহ নতুন নতুন মুখ চেয়ারম্যান পদে প্রতিদ্বন্দ্বিতায় নেমেছে। নতুনদের মধ্যে বিগত নির্বাচনে তাদের জামানতের টাকা হারালেও অনেক নতুন মুখের বিজয়ের সম্ভাবনা লক্ষ্য করা যাচ্ছে। কাহারোল উপজেলার ৬টি ইউনিয়নে মোট ভোটার ৯৬,৫৭৮ জন, পুরুষ ৪৮১৮৯ জন ও মহিলা ৪৮৩৮৯ জন। উপজেলার ৬টি ইউনিয়নে চেয়ারম্যান প্রার্থী ৩১ জন, সংরক্ষিত মহিলা প্রার্থী ৭৬ জন ও সাধারন সদস্য ২৬৪ জন প্রার্থী ভোট যুদ্ধে  প্রতিদ্বন্দ্বিতায় নেমেছেন। এর মধ্যে চেয়ারম্যান প্রার্থীরা হলেন ১নং ডাবোর ইউনিয়নের বর্তমান চেয়ারম্যান মোঃ ইলিয়াছ আলী (বিএনপি), সাবেক চেয়ারম্যান মোঃ লিয়াকত আলী, মোঃ আনারুল ইসলাম(আওয়ামী লীগ), বিশ্বজিৎ চন্দ্র রায়(আওয়ামী লীগ), সংরক্ষিত মহিলা সদস্যা ১৭ জন ও সাধারন সদস্য ৩৯ জন। চেয়ারম্যান প্রার্থীদের মধ্যে আওয়ামী লীগ নেতা মোঃ আনারুল ইসলাম ও বিশ্বজিৎ রায়ের মধ্যেই ভোটযুদ্ধে হাড্ডাহাড্ডি লড়াই লক্ষ্য করা যাচ্ছে। এলাকার অনেকের মতে বিশ্বজিৎ চেয়ারম্যান নির্বাচিত হতে পারেন বলে ধারণা করা হচ্ছে। ২নং রসুলপুর ইউনিয়নের  চেয়ারম্যান প্রার্থী হলেন ৬ জন। এরা হলেন- বর্তমান চেয়ারম্যান মোঃ নজরুল ইসলাম, সাবেক চেয়ারম্যান গোলাম মোস্তফা বাদশা (বিএনপি), সঞ্জয় কুমার মিত্র (আওয়ামী লীগ, হুমায়ন কবির মজুমদার(আওয়ামী লীগ), আব্দুস সামাদ (জামায়াতা) ও রবিউল ইসলাম, সংরক্ষিত মহিলা সদস্যা ১৩ জন ও সাধারন সদস্য ৩৭ জন। এই ইউনিয়নে সরেজমিনে ঘুরে দেখা গেছে বর্তমান চেয়ারম্যান নজরুল ইসলামের অবস্থান অত্যান্ত ভাল। বিএনপি নেতা গোলাম মোস্তফা বাদশা এবং সঞ্জয় কুমার মিত্রের মধ্যেই ত্রিমূখী লড়াই হবে বলে ইউনিয়নের ভোটাররা মন্তব্য করেছেন। ৩নং মুকুন্দপুর ইউনিয়নের চেয়ারম্যান  প্রার্থী ৩ জন। এরা হলেন- উপজেলা আওয়ামী লীগ সভাপতি ও সাবেক চেয়ারম্যান এ কে এম ফারুক, সাবেক ইউপি সদস্য আলহাজ্ব আকতার উদ্দিন সরকার ও রনজিৎ কুমার শীল, সংরক্ষিত মহিলা সদস্যা ১১ জন ও সাধারন সদস্য ৪৭ জন। এখানে উল্লেখ করা যেতে পারে উপজেলা আওয়ামী লীগ সভাপতি এ কে এম ফারুক বিপুল ভোটে নির্বাচিত হবেন এলাকার সচেতন মহল মনে করছেন। ৪নং তারগাঁও ইউনিয়নের চেয়ারম্যান প্রার্থী ৭ জন। এরা হলেন- বর্তমান চেয়ারম্যান আ স ম মনোয়ারুজ্জামান, মোঃ আরমান আলী সরকার(যুবলীগ), আবুল কালাম আজাদ (হাঁস), হবিবর রহমান (হবি) (বিএনপি), সাইফুল ইসলাম,  প্রভাষক মোঃ আনারুল করিম(আওয়ামী লীগ), ধনেশ্বর রায় (পন্ডিত)(আওয়ামী লীগ), সংরক্ষিত মহিলা সদস্যা ১১ জন ও সাধারন সদস্য ৪৭ জন। এ এলাকার সরেজমিনে ঘুরে জানা গেছে বর্তমান চেয়ারম্যান আ স ম মনোয়ারুজ্জামান সরকারের প্রতি এ এলাকার মানুষের অনেক ভাল অনেক আশীর্বাদ রয়েছে, তার সাথে নিকটতম প্রতিদ্বন্দ্বি হতে পারে দুই জন এরা হলেন- সাইফুল ইসলাম ও আরমান সরকার। আরমান সরকারের অবস্থান ভাল লক্ষ্য করা গেলেও তার বাবা আব্দুল মালেক সরকার উপজেলা পরিষদের বর্তমান চেয়ারম্যান হয়ে তার ছেলে আরমান সরকারকে বড় ভাইয়ের ছেলে বর্তমান চেয়ারম্যান আ স ম  মনোয়ারুজ্জামান সরকারের বিরুদ্ধে চেয়ারম্যান পদে দ্বার করিয়ে দেওয়ায় আরমান সরকারের দিক থেকে ভোটাররা মুখ ফিরিয়ে নিতে শুরু করেছে বলে এলাকার অসংখ্য মানুষ মন্তব্য করেছে এবং আ স ম মনোয়ারুজ্জামানকে এলাকার মানুষ আর্থিক সাহায্যের হাত বাড়িয়ে দিয়েছেন বলে জানা গেছে। ৫নং সুন্দরপুর ইউনিয়নের চেয়ারম্যান পদ প্রার্থী ৬ জন। এরা হলেন- বর্তমান চেয়ারম্যান মোঃ শরিফ উদ্দিন মাষ্টার, সাবেক চেয়ারম্যান নাসিরুল ইসলাম (বিএনপি), মজিদুল ইসলাম মাষ্টার, মোঃ মোনায়েম হোসেন পাপেল, সাবেক ইউপি সদস্য খলিল উদ্দিন শাহ্, জিকরুল শাহ্, সংরক্ষিত মহিলা  সদস্যা ১২ জন ও সাধারন সদস্য ৫২ জন। জানা গেছে, চেয়ারম্যান প্রার্থীদের মধ্যে ত্রিমূখী লড়াই হবে এলাকার মানুষ সাবেক চেয়ারম্যান নাসিরুল ইসলামকে চেয়ারম্যান হিসেবে দেখার আশা প্রকাশ করছেন এবং ৬নং রামচন্দ্রপুর ইউনিয়নের চেয়ারম্যান পদ প্রার্থী ৪ জন। এরা হলেন- বর্তমান চেয়ারম্যান আতাউর রহমান বাবুল (আওয়ামী লীগ), সাবেক চেয়ারম্যান মুনি রাম রায় (আওয়ামী লীগ), উপজেলা জামায়াতে আমির আলহাজ্ব আলাউদ্দিন মাষ্টার), বোরহার উদ্দিন (আওয়ামী লীগ), সংরক্ষিত মহিলা সদস্যা ১১ জন ও সাধারন সদস্য ৪৩ জন। এই ইউনিয়নের চেয়ারম্যান প্রার্থী আতাউর রহমান  বাবুলের বিজয়ের সম্ভাবনা শতভাগ। ৬টি ইউনিয়নের মধ্যে ৬নং রামচন্দ্রপুর ইউনিয়নটিতে রাস্তা ঘাট পাকা করণ, ব্রীজ কালভার্ট নির্মাণ, নতুন ইউনিয়ন পরিষদ ভবন নির্মান, হাসপাতাল নির্মান, যোগাযোগের ক্ষেত্রে পাকা রাস্তাকরণে মানুষের চাহিদা পুরনে চেয়ারম্যান আতাউর রহমানের অবদান অনেক বেশী। মজসিদ, মন্দির, গীর্জা, ধর্মীয় উপসনালয় সংস্কার নির্মাণ কাজের উন্নয়ন আতাউর রহমান বাবুলের সাফল্যের সুফল ইউনিয়নবাসী ভোগ করছে। আতাউর রহমান বাবুলের সাথে মুঠো ফোনে কথা বলে জানা গেছে, একজন চেয়ারম্যান হিসেবে একজন মানুষ হিসেবে এলাকার মানুষের সুখ দুঃখের  সাথী হিসেবে পাশে থেকে ইউনিয়নে যতটুকু উন্নয়ন করতে পেরেছি তা হলো ইউনিয়ন বাসীর আশীর্বাদে। তিনি আশা প্রকাশ করেছেন ভাল কর্মের ফল ইউনিয়নবাসী মূল্যায়ন করবে এবং বিপুল ভোটে নির্বাচিত হবেন। তার প্রতিদ্বন্দ্বি হিসেবে একটি ভাল অবস্থানে পৌছাতে পেরেছেন অপর আওয়ামী লীগ নেতা মুনি রাম রায়।